ΓΡΑΠΤΗ ΕΡΩΤΗΣΗ E-2460/99

υποβολή: Bart Staes (Verts/ALE) προς την Επιτροπή

(16 Δεκεμβρίου 1999)

Θέμα: Στάση της Ευρωπαϊκής Επιτροπής όσον αφορά το σχέδιο «Ευρωπαϊκό Μουσείο»

Κατά τη διάρκεια του συμποσίου «Μουσείο για την Ευρώπη», το οποίο διεξήχθη στις 21 και 22 Οκτωβρίου και στο οποίο παρευρέθη ο πρόεδρος της Επιτροπής κ. Romando Prodi, ορισμένοι πολιτικοίποσχέθηκαν τηνποστήριξή τους στη δημιουργία μουσείου στα κτήρια του Ευρωπαϊκού Κοινοβουλίου. Το κόστοςπολογίζεται σε 1 δισ. βελγικά φράγκα. Το Ευρωπαϊκό Κοινοβούλιο, η ομοσπονδιακή κυβέρνηση του Βελγίου και ο ιδιωτικός τομέας θα πληρώσουν από ένα τρίτο. Η ιστορική αφετηρία της μόνιμης αυτής έκθεσης θα είναι η αυτοκρατορία του Καρλομάγνου.

1. Είναι άραγε ενήμερη η Επιτροπή για την πρωτοβουλία της μη κερδοσκοπικής οργάνωσης «Μουσείο της Ευρώπης»να δημιουργήσει μουσείο στα κτήρια του Ευρωπαϊκού Κοινοβουλίου, όπως προκύπτει από την παρουσία του προέδρου της Επιτροπής στο συμπόσιο; Εάν ναι, από ποιον και με ποιον τρόπο πληροφορήθηκε η Επιτροπή το εν λόγω σχέδιο;

2. α)Ποιοι θα είναι, σύμφωνα με τις πληροφορίες που η μη κερδοσκοπική οργάνωση «Μουσείο της Ευρώπης» έδωσε στην Επιτροπή, οι στόχοι της δημιουργίας και του περιεχομένου του μουσείου;

β) Ποιος φορέας θα έχει, σύμφωνα με την οργάνωση «Μουσείο της Ευρώπης» την ευθύνη για τη διαχείριση και την οργάνωση του μουσείου.

3. Έχει άραγεποσχεθεί η Επιτροπή χρηματοδοτική ήλικήποστήριξη στην οργάνωση «Μουσείο της Ευρώπης»για τη δημιουργία μουσείου στα κτήρια του Ευρωπαϊκού Κοινοβουλίου; Εάν ναι, για ποιες συγκεκριμένεςποσχέσεις πρόκειται (επιδοτήσεις, στέγαση mldr) και ποια είναι τα επιχειρήματα της Επιτροπής για τη χορήγηση της ενίσχυσης αυτής; Εάν όχι, για ποιο λόγο απορρίπτει η Επιτροπή την ενδεχόμενη χορήγηση ενίσχυσης στην οργάνωση «Μουσείο της Ευρώπης»;

4. Συμμερίζεται άραγε η Επιτροπή την απόφαση να θεωρηθεί η αυτοκρατορία του Καρλομάγνου ως ιστορική αφετηρία της μόνιμης έκθεσης του μουσείου; Εάν ναι, μήπως τότε δεν λαμβάνεται επαρκώςπόψη η σημαντική συμβολή του ελληνικού και ρωμαϊκού πολιτισμού και του Βυζαντίου στην ευρωπαϊκή πνευματική κληρονομιά; Εάν όχι, ποιο θα μπορούσε κατά την άποψη της Επιτροπής να είναι το ενδεδειγμένο, ορθό και πλήρες περιεχόμενο ενός ευρωπαϊκού μουσείου;

5. Προτίθεται άραγε η Επιτροπή να ζητήσει από τους φορείς που ανέλαβαν την εν λόγω πρωτοβουλία να τηρήσουν πλήρως και ορθώς την νομοθεσία του ομοσπονδιακού κράτους του Βελγίου στον τομέα των γλωσσών, δεδομένου ότι η νομοθεσία αυτή μπορεί να θεωρηθεί ως μορφή αμοιβαίου σεβασμού γλωσσών και πολιτισμών. Εάν όχι, για ποιο λόγο, δεδομένου ότι σε περίπτωση μη σεβασμού της νομοθεσίας στον τομέα των γλωσσώνπονομεύεται ο αμοιβαίος σεβασμός των γλωσσών και πολιτισμών στην ομοσπονδία του Βελγίου;

Απάντηση της κ. Reding Εξ ονόματος της Επιτροπής

(20 Ιανουαρίου 2000)

Η Επιτροπή είναι ενήμερη επίσης για την ανακοίνωση ενός σχεδίου με τίτλο «Μουσείο της Ευρώπης» στις Βρυξέλλες.

Θεωρεί ότι είναι σημαντικό να διευκρινίσει ότι αυτό το σχέδιο είναι μια ιδιωτική πρωτοβουλία, με μορφή σωματείου και ότι οι δηλώσεις που έγιναν με αυτή την ευκαιρία σε καμία περίπτωση δεν δεσμεύουν την Επιτροπή. Εξάλλου στην Επιτροπή δενποβλήθηκε κανένας σχετικός φάκελος ή αίτηση.

Η Επιτροπή χωρίς να προδικάζει τη σκοπιμότητα της ίδρυσης ενός τέτοιου μουσείου στις Βρυξέλλες, θεωρεί αδιανόητο μια ευρωπαϊκή πολιτιστική ενέργεια να παραγνωρίζει την πολυμορφία των παραδόσεων και των πολιτισμών που θεμελιώνουν την ταυτότητά μας σήμερα.